《潘德久永嘉佳士也闻其能诗久矣而不我过仆一》
宋代·姜特立

闻名渴见面，未合长相思。
纷纷数来人，谁契此心期。
识公恨不早，委刺方嫌迟。
正欲我辈人，共此一段奇。
良贾虽深藏，有宝人得知。
袍褐既怀玉，脱囊可无锥。
聊将一缕麻，换此五色丝。
曲意相假借，仁衷恕嘲嗤。
子怀谅已伸，我惭亦自贻。
此道久凋丧，相从当在兹。

作者简介：姜特立[公元？年至一一九二年左右]，字邦杰，浙江丽水人。生年不详，卒于宋光宗绍熙中。以父恩补承信郎。淳熙中，（公元一一八一年左右）累迁福建兵马副都监；擒海贼姜大獠。赵汝愚荐于朝，召见，献诗百篇。除阁门舍人，充太子宫左右春坊。太子即位，除知阁门事。恃恩纵恣，遂夺职。帝颇念旧，复除浙东马步军副总管。宁宗时，官终庆远军节度使。特立工于诗，意境超旷。作有《梅山稿》六卷，续稿十五卷，《直斋书录解题》行于世。